ET Euroopa Liidu Teataja L 211/62

EMP ÜHISKOMITEE OTSUS

nr 106/2015,

30. aprill 2015,

millega muudetakse EMP lepingu XIII lisa „Transport“ [2016/1289]

EMP ÜHISKOMITEE,

võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,

ning arvestades järgmist:

(1) EMP lepingusse tuleb inkorporeerida Euroopa Parlamendi ja nõukogu 3. aprilli 2014. aasta direktiiv 2014/45/EL, milles käsitletakse mootorsõidukite ja nende haagiste korralist tehnoülevaatust ja millega tunnistatakse kehtetuks direktiiv 2009/40/EÜ (1).

(2) EMP lepingusse tuleb inkorporeerida Euroopa Parlamendi ja nõukogu 3. aprilli 2014. aasta direktiiv 2014/46/EL, millega muudetakse nõukogu direktiivi 1999/37/EÜ sõidukite registreerimisdokumentide kohta (2).

(3) EMP lepingusse tuleb inkorporeerida Euroopa Parlamendi ja nõukogu 3. aprilli 2014. aasta direktiiv 2014/47/EL, milles käsitletakse liidus liiklevate ärilisel otstarbel kasutatavate sõidukite tehnokontrolli ja -ülevaatust ning millega tunnistatakse kehtetuks direktiiv 2000/30/EÜ (3) (parandatud ELT L 197, 4.7.2014, lk 87).

(4) Direktiiviga 2014/45/EL tunnistatakse alates 20. maist 2018 kehtetuks Euroopa Parlamendi ja nõukogu direktiiv 2009/40/EÜ, (4) mis on EMP lepingusse inkorporeeritud ja mis seetõttu tuleb EMP lepingu alusel alates 20. maist 2018 kehtetuks tunnistada.

(5) Direktiiviga 2014/47/EL tunnistatakse alates 20. maist 2018 kehtetuks Euroopa Parlamendi ja nõukogu direktiiv 2000/30/EÜ, (5) mis on EMP lepingusse inkorporeeritud ja mis seetõttu tuleb EMP lepingu alusel alates 20. maist 2018 kehtetuks tunnistada.

(6) Seetõttu tuleks EMP lepingu XIII lisa vastavalt muuta,

ON VASTU VÕTNUD KÄESOLEVA OTSUSE:

Artikkel 1

EMP lepingu XIII lisa muudetakse järgmiselt.

1) Punkti 16 a (Euroopa Parlamendi ja nõukogu direktiiv 2009/40/EÜ) järele lisatakse järgmine punkt: „16b. 32014 L 0045: Euroopa Parlamendi ja nõukogu direktiiv 2014/45/EL, 3. aprill 2014, milles käsitletakse mootorsõidukite ja nende haagiste korralist tehnoülevaatust ja millega tunnistatakse kehtetuks direktiiv 2009/40/EÜ (ELT L 127, 29.4.2014, lk 51).“

2) Punkti 17 h (Euroopa Parlamendi ja nõukogu direktiiv 2000/30/EÜ) järele lisatakse järgmine punkt: „17ha. 32014 L 0047: Euroopa Parlamendi ja nõukogu direktiiv 2014/47/EL, 3. aprill 2014, milles käsitletakse liidus liiklevate ärilisel otstarbel kasutatavate sõidukite tehnokontrolli ja -ülevaatust ning millega tunnistatakse kehtetuks direktiiv 2000/30/EÜ (ELT L 127, 29.4.2014, lk 134; parandatud ELT L 197, 4.7.2014, lk 87).“

3) Punktile 24c (komisjoni direktiiv 1999/37/EÜ) lisatakse järgmine taane: „— 32014 L 0046: Euroopa Parlamendi ja nõukogu direktiiv 2014/46/EL, 3. aprill 2014 (ELT L 127, 29.4.2014, lk 129).“

4) Punkt 16a (Euroopa Parlamendi ja nõukogu direktiiv 2009/40/EÜ) ja punkt 17h (Euroopa Parlamendi ja nõukogu direktiiv 2000/30/EÜ) jäetakse välja alates 20. maist 2018.

Artikkel 2

Direktiivide 2014/45/EL, 2014/46/EL ja 2014/47/EL (parandatud ELT L 197, 4.7.2014, lk 87) islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.

Artikkel 3

Käesolev otsus jõustub 1. mail 2015, tingimusel et kõik EMP lepingu artikli 103 lõike 1 kohased teated on edastatud, (*) või EMP ühiskomitee otsuse nr 88/2014 (6) jõustumise päeval, olenevalt sellest, kumb kuupäev on hilisem.

Artikkel 4

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 30. aprill 2015 EMP ühiskomitee nimel eesistuja Gianluca GRIPPA

(1) ELT L 127, 29.4.2014, lk 51.

(2) ELT L 127, 29.4.2014, lk 129.

(3) ELT L 127, 29.4.2014, lk 134.

(4) ELT L 141, 6.6.2009, lk 12.

(5) EÜT L 203, 10.8.2000, lk 1.

(*) Põhiseadusest tulenevaid nõudeid ei ole nimetatud.

(6) EMP ühiskomitee 16. mai 2014. aasta otsus nr 88/2014, millega muudetakse EMP lepingu XIII lisa „Transport“ (ELT L 310, 30.10.2014, lk 40).